als_Latn dik_Latn sag_Latn
Në përputhje me deklaratën e Partisë Socialiste të Amerikës, fillimisht Dita e Gruas u festua më 28 Shkurt 1909 në Shtetet e Bashkuara të Amerikës. Kjo ditë vazhdoi të festohej të dielën e fundit të shkurtit deri në vitin 1913. Në mbledhjen Socialiste Ndërkombëtare të zhvilluar më 1910 në Kopenhagen, u vendos që kjo ditë të festohej në nder të lëvizjes së grave për të drejtat e tyre, por edhe për t’i mbështetur gratë në njohjen e tyre në shoqëri. Në këtë konferencë morën pjesë 100 gra nga 17 vende të ndryshme të botës, ku 3 prej të cilave u zgjodhën si pjesëtare të parlamentit të Finlandës. Si rrjedhojë e vendimit të marrë në këtë mbledhje, një vit më vonë, Dita e Gruas nisi të festohej më 19 Mars në shtete si Austria, Danimarka. Gjermania dhe Zvicra. Në festimet kushtuar kësaj dite morën pjesë miliona burra dhe gra ku gratë kërkuan që tu jepeshin më shumë të drejta të tilla si: E drejta e votimit, e qeverisjes, e punës, edukimit dhe mos diskriminimin në punë.
Rënia e një zjarri tragjik në New York më 25 Mars, zjarr që vrau mbi 140 vajza gjatë orarit të punës, ndikoi në vendosjen e e ligjeve të reja lidhur me kushtet e punës. Në 1913, gratë ruse festuan Ditën e Gruas të dielën e fundit të muajit shkurt, ndërsa më 1914 , gratë nga pjesë të tjera të kontinentit europian nisën ta festonin këtë ditë më 8 mars shoqëruar me mbledhje dhe manifestime kundër Luftës së Parë Botërore. Për shkak të humbjes së mbi 2 milionë ushtarëve rusë gjatë Luftës së Parë Botërore, të dielën e fundit të shkurtit, gratë ruse iu bashkuan grevës së urisë kushtuar “Bukës dhe Paqes”. Pak ditë më pas, Cari dha dorëheqjen dhe qeveria e përkohshme iu dha grave të drejtën e votës. Ngjarja në fjalë u shënua më 23 shkurt bazuar Kalendarit Julian që përdorej atë kohë në Rusi. Ndërsa sipas Kalendarit Gregorian, i cili përdorej kudo në botë, kjo datë i binte më 8 Mars. Në Perëndim, Dita Ndërkombëtare e Grave u vëzhgua fillimisht si një ngjarje popullore dhe pas 1977 Asambleja e Përgjithshme e Kombeve të Bashkuara ftoi shtetet anëtare të shpallin 8 marsin si Dita e OKB-së për të Drejtat e Grave dhe Paqen Ndërkombëtare.
Në vende të ndryshme, kjo ditë festohet ndryshe. Fokusi i festimeve varijon nga festimi i përgjithshëm në nderim dhe respekt për gratë deri në festat për arritjet e shënuara nga gratë në fushën ekonomike, politike dhe sociale. Në disa vende, kjo ditë e ka humbur peshën e saj “politike” duke u shndërruar në një festë ku burrat shprehin dashurinë e tyre ndaj grave në një mënyrë disi të ngjashme me Ditën e Shën Valentinit. Në Shqipëri, 8 Marsi u kremtua për herë të parë në vitin 1942 të shek. XX-të nga disa grupe të vogla grash.
Një vit më parë, tema për Ditën Ndërkombëtare të Gruas ishte “Barazia e grave është një progres i arritur për të gjithë”, ndërsa këtë vit tema është “Fuqizimi i Grave – Fuqizimi i Njerëzimit. Pikturoje atë!”.
als_Latn als_Latn als_Latn als_Latn